Վերլուծելով ԵՊՀ ղեկավար մարմինների կողմից հրապարակված հայտարարությունները` հասկանում ենք, որ այստեղ կարող էր ծավալվել հետաքրքիր բանավեճ, քանի որ առկա էին հիմնական մի քանի պահանջներ՝ կարծիքի հիմնավորում փաստերով, հանրային խոսքի հանդեպ ներկայացվող պահանջների պահպանում, քննարկում կարծիքների և իրավիճակների, այլ ոչ թե անձերի շուրջ: Սակայն տվյալ դեպքում որպես պատասխանող կողմ հանդես եկող «ԵՊՀ ռեստարտ»-ի նախաձեռնողներն իրենց հայտարարություններում չեն անդրադառնում հակադարձող կողմից բարձրացված խնդիրներին, փաստերին, չեն փորձում հերքել դրանք սեփական փաստարկներով` կարծես թե որպես ուղենիշ ունենալով վերևում մեջբերված «Մեր խոսքերը հիանալի են, մեր գործերը` աննման» թեզը: Այս թեզը հիմնավորվում է այն փաստարկով, որ նախաձեռնության անդամները հիմնաքարային են համարում իրենց դերակատարությունը «Թավշյա հեղափոխության» իրականացման հարցում: Մյուս կողմից, սակայն, ԵՊՀ-ի կողմից տարածվող հայտարարություններում նկատվում են հստակ շեշտադրումներ` նախաձեռնության կողմից բարձրացվող խնդիրներին, փորձ է արվում հերքել առաջադրված խնդիրները` դրանով իսկ որպես բանավիճող կողմ ստանալով շեշտակի առավելություն: